CELEX: 62012CN0589
Language: da
Date: 2012-12-14 00:00:00
Title: Sag C-589/12: Anmodning om præjudiciel afgørelse indgivet af Upper Tribunal (Tax and Chancery Chamber) (Det Forenede Kongerige) den 14. december 2012 — The Commissioners for Her Majesty's Revenue & Customs mod GMAC UK PLC

9.3.2013   
            
            
               DA
            
            
               Den Europæiske Unions Tidende
            
            
               C 71/7
            
         Anmodning om præjudiciel afgørelse indgivet af Upper Tribunal (Tax and Chancery Chamber) (Det Forenede Kongerige) den 14. december 2012 — The Commissioners for Her Majesty's Revenue & Customs mod GMAC UK PLC
   (Sag C-589/12)
   2013/C 71/12
   Processprog: engelsk
   
      Den forelæggende ret
   
   Upper Tribunal (Tax and Chancery Chamber)
   
      Parter i hovedsagen
   
   
      Sagsøger: The Commissioners for Her Majesty's Revenue & Customs
   
      Sagsøgt: GMAC UK PLC
   
      Præjudicielle spørgsmål
   
   
               1)
            
            
               I hvilket omfang er en afgiftspligtig person berettiget til for to transaktioner vedrørende de samme varer både (i) at påberåbe sig den direkte virkning af en af bestemmelserne i Rådets direktiv 77/388 (1) (herefter »sjette momsdirektiv«) for en transaktion og (ii) at støtte sig til bestemmelserne i national ret for den anden transaktion, når dette fører til et samlet afgiftsmæssigt resultat for de to transaktioner, som hverken den særskilte anvendelse af national ret eller sjette momsdirektiv på disse to transaktioner fører til eller tilsigter at føre til?
            
         
               2)
            
            
               Såfremt svaret på spørgsmål 1 er, at der er omstændigheder, hvorunder den afgiftspligtige person ikke er berettiget til at gøre det (eller ikke er berettiget hertil i et bestemt omfang), hvilke omstændigheder er der da tale om, og navnlig hvilket forhold mellem de to transaktioner kan give anledning til sådanne omstændigheder?
            
         
               3)
            
            
               Er svarene på spørgsmål 1 og 2 anderledes i henhold til, om den nationale behandling af en af transaktionerne er i overensstemmelse med sjette momsdirektiv eller ikke?
            
         
      (1)  Rådets sjette direktiv 77/388/EØF af 17.5.1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag (EFT L 145, s. 1).